ഹെയ്തിയില് 17 യു.എസ് ക്രിസ്ത്യന് മിഷനറിമാരെ തട്ടിക്കൊണ്ടു പോയതായി റിപ്പോര്ട്ടുകള് പോര്ട്ട് ഒ പ്രിന്സ് : കരീബിയന് രാജ്യമായ ഹെയ്തിയില് 17 യു.എസ് ക്രിസ്ത്യന് മിഷനറിമാരെയും കുടുംബങ്ങളെയും തട്ടിക്കൊണ്ടുപോയതായി സൂചനകള് . ശനിയാഴ്ചയാണ് സംഭവം നടന്നത്. ഹെയ്തിയുടെ തലസ്ഥാന നഗരമായ പോര്ട്ട് ഒ പ്രിന്സിലെ അനാഥാലയം സന്ദര്ശിച്ച സംഘം സഞ്ചരിച്ച ബസില് കടന്നുകയറിയ അക്രമി സംഘം കുട്ടികളുള്പ്പടെയുള്ളവരെ തട്ടിക്കൊണ്ടുപോവുകയായിരുന്നു. സംഭവത്തെക്കുറിച്ച് അന്വേഷിച്ച് വരികയാണെന്ന് യു.എസ് അധികൃതര് അറിയിച്ചു. തട്ടിക്കൊണ്ടു പോയവരെക്കുറിച്ചുള്ള കൂടുതല് വിവരങ്ങള് പുറത്തു വിട്ടിട്ടില്ല. മുന് പ്രസിഡന്റ് ജോവനല് മോയിസിന്റെ വധത്തെത്തുടര്ന്ന് കടുത്ത രാഷ്ട്രീയ പ്രതിസന്ധി നേരിട്ട ഹെയ്തിയില് ആഗസ്റ്റിലുണ്ടായ ഭൂകമ്ബത്തില് 2000 ലധികം പേര് കൊല്ലപ്പെട്ടിരുന്നു.The post ഹെയ്തിയില് 17 യു.എസ് ക്രിസ്ത്യന് മിഷനറിമാരെ തട്ടിക്കൊണ്ടു പോയതായി റിപ്പോര്ട്ടുകള് first appeared on MalayalamExpressOnline.